DIE KRIGE FAMILIE
Die Krige-Bond is ‘n vereniging van Lede wat ‘n bestuur aangewys en ‘n Konstitusie aanvaar het.
Hierdie webtuiste dien as bekendstelling van die aksies en kanale om die volgende te bereik :
algemene en spesifieke belangstelling in die familie Krige
kennis rakende herkoms van die familie Krige.
Dit dien ook verder om die indiwidu te help om :
sy of haar posisie in die groter familie-stamboom te vind
ander naby-familielede te identifiseer
om vergete of nuwe verwantskappe te ontwikkel
om ‘n gesonde waardering van die voorgeslagte te kweek.
Om hierdie doelstellinge te bereik word die bestaande Krige-Museum en Krige-Argief bekend gestel. Resultate van navorsing en dokumentêre data is oor ‘n periode van 40 jaar versamel en georden. ‘n Genealogiese boek oor die Krige Familie is gepubliseer en dien as struktuur vir al hierdie gegewens.
Omdat daar elke dag nuwe inligting tot hierdie stamboom bykom – geboortes, huwelike en sterftes – streef die Krige-Bond daarna om deurlopend sulke nuwe gegewens by te werk. Samewerking deur die hele spektrum van Kriges kan enorm baie help.